香港核心價值，又叫做「獅子山精神」，係一個喺廿一世紀初以嚟就有好多香港人傾緊嘅一個議題。佢仲未有一套公認嘅精確定義，但係一般都會俾人覺得係指緊一啲香港賴以成功嘅價值觀。喺2004年6月，香港有一班專業人士喺報紙度一齊撰咗篇叫《香港核心價值宣言》嘅文，列舉咗一啲香港核心價值可能嘅內容，令到成個香港社會開始傾到底乜嘢先至算係香港人嘅核心價值。